ଚଳିତ ବର୍ଷ ୧୯ ଡିସେମ୍ବର(ବୁଧ ବାର) ଅପରାହ୍ଣ ୪ଃ୨୯ ସମୟରେ ପ୍ରାୟ ୫୦୦-୮୦୦ କୋଟି ଟଙ୍କା ବ୍ୟୟରେ ଜିସାଟ୍-୭ଏକୁ ଇସ୍ରୋ ଶ୍ରୀହରିକୋଟାରୁ ସଫଳ ଭାବେ ଉତ୍କ୍ଷେପଣ କରିଛି| ଏହା ହେଉଛି ୨୦୧୮ ମସିହାର ଶେଷ ତଥା ଇସ୍ରୋର ୧୭ତମ ମିସାଇଲ |ଏହି ମିସାଇଲର ଉତଷେପଣ ଦ୍ବାରା ମହାକାଶକୁ ଉପଗ୍ରହ ପଠାଇବାରେ ଭାରତୀୟ ଅନ୍ତରୀକ୍ଷ ଗବେଷଣା ସଂସ୍ଥା (ଇସ୍ରୋ)କୁ ବିଶ୍ବ ସ୍ତରରେ ଆଉ ଏକ ବଡ଼ ସଫଳତା ମିଳିଛି। ଆନ୍ଧ୍ରପ୍ରଦେଶର ଶ୍ରୀହରିକୋଟାରୁ ଜିଏସଏଏଲଭି-ଏଫ୍୧୧ ରକେଟ୍ ଦ୍ୱାରା ଏହି ଜିସାଟ୍-୭ଏର ସଫଳ ଉତ୍କ୍ଷେପଣ କରାଯାଇଛି।
ଏହି ଉପଗ୍ରହ ୮ ବର୍ଷ ପର୍ଯ୍ୟନ୍ତ ସେବା ଯୋଗାଇ ଦେବ ବୋଲି ଜଣାପଡ଼ିଛି। ଏହା ଶତ୍ରୁ ପକ୍ଷର ବିମାନ, ଜାହାଜ ଏବଂ ଅନ୍ୟ କୌଣସି ଯାନକୁ ଚିହ୍ନଟ କରି ଏହା ବିଷୟରେ ସବିଶେଷ ତଥ୍ୟ ଦେଇପାରିବ। ସୂଚନାଯୋଗ୍ୟ, ଗତ ଡିସେମ୍ବର ୫ରେ ଇସ୍ରୋ ପକ୍ଷରୁ ଫ୍ରେଞ୍ଚ୍ ଗୁଇଆନାସ୍ଥିତ ଇଉରୋପୀୟ ସ୍ପେସ୍ପୋର୍ଟରୁ ଜି ସାଟ୍-୧୧ର ସଫଳ ଉତ୍କ୍ଷେପଣ କରାଯାଇଥିଲା। ଏହା ଭାରତର ସବୁଠୁ ଭାରୀ ୫, ୮୫୪ କିଲୋଗ୍ରାମ୍ ଓଜନବିଶିଷ୍ଟ କୃତ୍ରିମ ଉପଗ୍ରହ ଅଟେ। ଜି ସାଟ୍-୧୧ ହେଉଛି କୃତ୍ରିମ ଉପଗ୍ରହ ଯାହାର କେୟୁ-ବ୍ୟାଣ୍ଡ୍ ଓ କେଏ-ବ୍ୟାଣ୍ଡ୍ରେ ଫ୍ରିକ୍ୱେନ୍ସିରେ ୪୦ଟି ଟ୍ରାନ୍ପଣ୍ଡର୍ ରହିଛି।
ଏହାଦ୍ୱାରା ଇଣ୍ଟରନେଟ୍ ସେବା ଆହୁରି ତ୍ୱରାନ୍ୱିତ ହେବା ସହ ଇଣ୍ଟରନେଟ୍ ସ୍ପିଡ୍ ୧୪ ଜିବିପିଏସ୍ ହେବାର ଲକ୍ଷ୍ୟ ରଖାଯାଇଛି। ଏହି କୁତ୍ରିମ ଉପଗ୍ରହଟି ୧୫ ବର୍ଷ ପର୍ଯ୍ୟନ୍ତ କାର୍ଯ୍ୟକ୍ଷମ ହୋଇପାରିବ ବୋଲି ଜଣାଯାଇଛି।
